      MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 356
         Consiliul Local al Municipiului Craiova întrunit în şedinţa ordinară din data de 30.09.2010;

Având în vedere raportul nr.123456/2010  întocmit de Direcţia Patrimoniu prin care se propune evacuarea numiţilor Daia Cristian, Daia Denisa, Daia Cristina Daniela, Daia Ionuţ, Daia Darius, Daia Marian, precum şi a membrilor familiilor acestora, care ocupă fără forme legale imobilul situat în municipiul Craiova, cart. George Enescu, bl. B8, sc.1, ap.3, pe cheltuiala şi riscul acestora şi rapoartele comisiilor de specialitate ale Consiliului Local al Municipiului Craiova nr.175, 176, 177, 178 şi 180/2010;     
În conformitate cu prevederile Legii Locuinţei nr.114/1996, republicată, modificată şi completată, Hotărârii Guvernului nr.1275/2000 privind aprobarea Normelor metodologice pentru punerea in aplicare a prevederilor Legii locuinţei nr.114/1996, modificată şi completată, Ordonanţei de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, aprobată prin Legea nr.241/2001;
         În temeiul art. 36, alin.2, lit.d coroborată cu alin.6, lit.a, pct.17, art.45, alin.3  şi art.61, alin.2 din Legea nr.215/2001, republicată, privind administraţia publică locală;
                                                HOTĂRĂŞTE:

Art.1. Se aprobă evacuarea numiţilor Daia Cristian, Daia Denisa, Daia Cristina Daniela, Daia Ionuţ, Daia Darius şi Daia Marian, precum şi a membrilor familiilor acestora, care ocupă fără forme legale imobilul situat în municipiul Craiova, cart. George Enescu, bl. B8, sc.1, ap.3, pe cheltuiala şi riscul acestora.

Art.2.  În termen de 5 zile de la comunicarea în vederea executării prezentei hotărâri, Serviciul Fond Locativ va notifica prin somaţie, în vederea evacuării, persoanele prevăzute la art.1. 
Art.3. Nerespectarea obligaţiei de a elibera spaţiul ocupat abuziv timp de 30 de zile de la notificare, conduce la evacuarea silită a persoanelor de către comisia desemnată prin dispoziţia Primarului Municipiului Craiova.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu,  Daia Cristian, Daia Denisa, Daia Cristina Daniela, Daia Ionuţ, Daia Darius şi Daia Marian vor aduce la îndeplinire prevederile  prezentei hotărâri.

